Tallinna Külmhoone

Tallinna Külmhoone on 1951. aastal asutatud tootmis- ja teenindusettevõte (külmhoone).

2007. aasta mais lisati Premia kui korporatiivkaubamärgi nimi Tallinna Külmhoone AS-i nimesse. Ettevõtte uus nimi on Premia Tallinna Külmhoone AS.

Premia Tallinna Külmhoone AS peakontor ja külmladu asub Betooni tänav 4 ja jäätisevabrik Peterburi tee 42.

Ajalugu
1951. aasta augustis avati Tallinnas, tollasel Leningradi maanteel, Tallinna Külmhoone. 1956. aastal ehitati Peterburi tee 42, seniste väikeste jäätisevabrikute asemele Tallinnasse üks suur ja tsentraalne ENSV Liha- ja Piimatööstuse Ministeeriumi Tallinna Külmhoone nr.1  jäätisevabrik. kus alustati jäätise tootmist. 

1991. aastal  15. jaanuarist Vabariigi Valitsuse määrusega asutati riigiettevõtte Tallinna Külmhoone. Tallinna Külmhoone  erastati 1996. aastal.

Tallinna Külmhoone territooriumil asusid hooned: külmhoone tsehh 15 591 (pindala, m2), kontorihoone (4 446 m2), katlamaja pesumaja (744), autogaraaž (264), materjalide ladu (2 570), kompressoritsehh (1 250), juustuladu (437), jäätisevabrik (4 700), pumbajaam. Tallinna Külmhoone tütar- ja sidusettevõtted: AS Jäälill (jäätise ja poolfabrikaattoodete müük, friikartulite ja külmutatud juurvilja müük), AS Tartu Jäälill (jäätise müük), AS Rakvere Jäälill (jäätise, külmutatud toiduakaupade müük), AS Piimar (transpordi ja hoiustamise teenus).

2018. aastal oli Premia Tallinna Külmhoone turuosatähtsus 42%.

Vaata ka
Rotermanni külmhoone

Viited

Välislingid
Tallinna Külmhoone majandustegevus

Eesti toiduainetööstuse ettevõtted
Lasnamäe linnaosa ehitised